
Ministru kabineta rīkojums Nr. 527
Rīgā 2022. gada 14. jūlijā (prot. Nr. 36 83. §)
Par valstij dividendēs izmaksājamo valsts akciju sabiedrības "Latvijas autoceļu uzturētājs" peļņas daļu par 2021. gadu
· 1. Valsts akciju sabiedrībai "Latvijas autoceļu uzturētājs" (vienotais reģistrācijas Nr. 40003356530) sadalīt peļņu par 2021. gadu saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 3.1. apakšpunktu, nosakot dividendes 64 % apmērā no kapitālsabiedrības pārskata gada peļņas, un 2 520 504 euro novirzīt saskaņā ar 2022. gada 29. aprīlī starp Satiksmes ministriju un kapitālsabiedrību noslēgto deleģēšanas līgumu Nr. SM2022/-21, lai īstenotu valsts deleģēto uzdevumu – valsts autoceļu uzturēšanas darbu veikšana. Satiksmes ministrijai kā valsts akciju sabiedrības "Latvijas autoceļu uzturētājs" akciju turētājai nodrošināt, ka valsts akciju sabiedrība "Latvijas autoceļu uzturētājs" veic šā uzdevuma izpildi.
· 2. Uzņēmumu ienākuma nodoklis no šā rīkojuma 1. punktā dividendēs sadalītās peļņas daļas un minētajam deleģētajam uzdevumam novirzāmās summas tiek aprēķināts un samaksāts normatīvajos aktos noteiktajā kārtībā un apmērā.

